ગુજરાત સરકારે ધોરણ 12ના વિજ્ઞાન પ્રવાહ અને સામાન્ય પ્રવાહના તેજસ્વી વિદ્યાર્થીઓ માટે મુખ્યમંત્રી શિષ્યવૃત્તિ યોજના અમલમાં મૂકી છે. આજે શિક્ષણ મંત્રીએ પોતાના નિવેદનમાં આ જાહેરાત કરી હતી કે મુખ્યમંત્રી શિષ્યવૃત્તિ યોજના અંતર્ગત વિદ્યાર્થીઓને દર વરસે 5 હજારથી લઇ 2 લાખ સુધીની શિષ્યવૃત્તિ આપવામા આવશે. આ યોજનાનો લાભ લેવા માટે રાજ્ય સરકાર દ્વારા ઓનલાઈન વેબ પોર્ટલ તૈયાર કરવામાં આવશે. આગામી 15 દિવસમાં આ પોર્ટલ તૈયાર થઇ જશે, અને વિદ્યાર્થીઓ આ યોજનાનો લાભ લેવા માટે ઓનલાઈન અરજી કરી શકશે. ખાસ કરીને ઈજનેરી અને ટેકનીકલ અભ્યાસક્રમોમાં સામાન્ય વર્ગના વિદ્યાર્થીઓને આર્થિક મુશ્કેલી ન પડે તે માટે આ યોજના અમલમાં મુકવામાં આવી છે.